《婺源五岭诗》
明代·湛若水

春山绣芙蓉，闪烁入青空。我来乘云车，缥缈行空中。

芙蓉临对镜，镜光花愈胜。未见本来面，更须学山静。

静坐看羊队，羊化石空在。石吾甚爱之，勿使羊践坏。

德胜非人力，而乃见天则。是德何必胜，日用常饮食。

新岭德胜前，问新何以然。盛德乃日新，春花自年年。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。